U Zagrebu, 13. studenog 2020.

PREDMET: Europa u školi 2020./2021.

Poštovani,

Europski dom Zagreb u školskoj godini 2020./2021. organizira 27. godinu za redom natjecanje *Europa u školi* na razini Republike Hrvatske.

Europa u školi jedno je od najstarijih kreativnih natjecanja u Europi i Hrvatskoj. Ovaj projekt odigrao je važnu ulogu u europskim integracijama od svog početka. Natjecanje se u Europi provodi više od **60 godina**, a u Hrvatskoj **Europski dom Zagreb ovaj projekt provodi** **već 27. godina.**

U projektu godišnje sudjeluje oko 1000 učenika na način da pričaju o europskoj i hrvatskoj povijesti, kulturi, vrijednostima i politikama - bez obzira koje su dobi ili koju školu pohađaju. S aktivnostima dodijeljenim prema njihovoj dobi, školarcima je omogućen metodološki i kreativan rad na projektima: slikanjem, pisanjem radova, stvaranjem kolaža i povezivanjem putem glazbe. Uvođenjem europskih tema u školstvo Europa u školi želi pomoći mladim ljudima kako bi razvili vještine koje im pomažu sa suočavanjima s izazovima modernog društva.

Europa u školi uz pomoć učitelja i profesora potiče mlade ljude da poboljšaju svoje znanje i razumijevanje vlastite kulture te postanu svjesni građani Europe. Ovim pozivom na kreativnost Europa u školi potiče dječju i tinejdžersku zainteresiranost i entuzijazam za Europu ove godine pod motom

**Digital EU - and YOU?!**

Aktivnosti projekta su: natjecanje u literarnom, likovnom i glazbenom izričaju za osnovne, srednje i visoke škole i susreti mladih – uključujući susret dobitnika nagrada.

U sklopu natjecanja postoje mnoge atraktivne nagrade koje se mogu osvojiti na državnoj razini. Naši mlađi pobjednici mogu se radovati knjigama, igrama, umjetničkim materijalim dok stariji učenici mogu pobijediti u uzbudljivim putovanjima i seminarima: međunarodni seminari za mlade u Europahaus-u Bad Marienberg i Otzenhausen.

Pozivamo Vas da potaknete Vaše škole, čiji ste osnivači, kako bi se uključile u natjecanje u što većem broju. U sklopu projekta svake godine organiziramo svečanost dodjele nagrada u Europskom domu Zagreb u sklopu proslave **Dana Europe.**

**Brošuru natjecanja i sva pravila možete naći** [**OVDJE.**](file:///D:\POSAO\EDZ\PROJEKTI\EUS%202021\Brosura-%20Digital%20EU%20-%20and%20YOU.pdf)

Ukoliko imate bilo kakva pitanja vezano za ovaj projekt slobodno nas kontaktirajte na broj 01 4813 414, a mi ćemo biti slobodni kontaktirati Vas kroz idući tjedan kako bi se upoznali.

Veselimo se radovima iz Vaših škola,

**Lana Đurčević & Maja Lovrinčević**

**Voditeljice projekta *Europa u školi***